## Nuria Martínez afirma que la Generalitat dona suport i acompanya empreses i professionals que aposten pel creixement i el desenrotllament de la Comunitat Valenciana

*** La consellera assistix a l’acte de clausura de la 3a Jornada Cumplen València 2025
* La titular de Justícia ressalta que l’Administració pública i la iniciativa privada “han d’avançar juntes en la millora de la transparència i l’ètica”**

La consellera de Justícia i Administració Pública, Nuria Martínez, ha afirmat que la Generalitat dona suport i acompanya empreses i professionals que aposten pel creixement i el desenrotllament de la Comunitat Valenciana.

La titular de Justícia ha realitzat estes declaracions en l’acte de clausura de la 3a Jornada Cumplen València 2025, un espai concebut per a fomentar l’aprenentatge, el debat i la connexió entre els professionals del *compliance* en la Comunitat Valenciana i a on, a més, la consellera ha destacat els beneficis de tindre una cultura empresarial basada en l’ètica, el compliment normatiu i la responsabilitat social.

Durant el seu discurs, la consellera Martínez ha sostingut que “l’Administració pública i la iniciativa privada i hem d’avançar juntes en la millora de la transparència i l’ètica”.

“Es tracta que entre tots contribuïm al fet que la nostra terra prospere i cresca, però que ho faça de manera ètica i sostenible, i amb el menor impacte possible”, ha afegit.

“En el Consell sabem el que costa mamprendre i fer créixer un negoci, per això té en la simplificació administrativa i en la reducció de la burocràcia un dels objectius prioritaris”, ha defés.

Al llarg de la jornada els assistents han pogut acostar-se a la visió des d’empreses, experts i associacions empresarials; valorar si el *compliance* és una qüestió de necessitat o un luxe; informar-se sobre com dur a terme una investigació interna; descobrir la relació entre tecnologia, ètica i cultura i els avantatges del nou *compliance* basat en dades; conéixer errors de compliment normatiu determinants per a l’empresa i aproximar-se a una disciplina tan concreta com el compliance fiscal.

Fecha: 16/10/2025